Referat af møde i Institutrådet

**Tirsdag den 11. oktober 2022 kl. 12.15-14.00**

(mødet blev afholdt i konferencelokalet O94)

**Deltagere**:

Kurt Klaudi Klausen, Tina Guldbrandt Jakobsen, Pernille Seier Hansen, Bess Egede Rogers, Vincent Keating, Jaume Castan Pinos, Hendrik Huelss

**Afbud:**

Louise Kjærgaard, Marianne Ulriksen, Melike Wulfgramm, Josefine Lørup Brandt, Silas Toftemark

**Mødeleder**:

Signe Pihl-Thingvad

**Dagsorden**

1. **Meddelelser fra Institutleder**

Signe indledte mødet med at byde velkommen til den nye medlemmer af institutrådet. Jaume har overtaget efter Martin Klatt, mens Hendrik, Queralt og Melanie er nye VIP-suppleanter. Signe tilføjede, at hun er glad for, at institutrådet har repræsentanter på tværs af sektioner og stillingskategorier. Herefter fortalte hun kort om instituttets nye rammebeskrivelse for mentorer, det kommende kursus i forskningsformidling, nye og stoppede medarbejdere på instituttet samt aktuelle stillingsopslag.

Melike var ikke i stand til at deltage på institutrådsmødet, så Signe meddelte at vi på instituttet - ligesom SDU og de videregående uddannelser generelt - har oplevet et fald i antallet af ansøgninger på BA-niveauet. Tilbagegangen var forventet efter nogle rekordstore ansøgningsår under COVID-pandemien. Men den demografiske udvikling med mindre ungdomsårgange har formentlig også påvirket studieoptaget. Det lavere antal af ansøgninger har betydet, at vi ikke har fuldt optag på bacheloruddannelserne i statskundskab og samfundsfag. Til gengæld ser vi en øget interesse for European Studies og kandidatuddannelsen i statskundskab, hvilket er positivt.

Regeringens udspil om at forkorte en række kandidatuddannelser fra to til et år blev desuden drøftet kort, og selvom der kun er tale om et udspil, så begynder instituttet så småt at forberede sig på forskellige scenarier.

Endelig fortalte Jaume om, hvordan det går med udviklingen af den nye kandidatuddannelse i statskundskab i Sønderborg. Lige nu er det primære fokus at få akkrediteringsrapporten færdig til februar, mens der sideløbende arbejdes på fagbeskrivelser til uddannelsen.

1. **Valg af næstformand**

Amelie Theussen er stoppet på instituttet og dermed i institutrådet og derfor skulle der foretages nyvalg af næstformand til institutrådet. Kurt Klaudi Klausen blev valgt som institutrådets nye næstformand og blev takket for at påtage sig rollen.

1. **Revidering af instituttets Scholarly Qualification Matrix**

Som led i arbejdet med at få implementeret den nye stillingstruktur, har vi justeret vores udkast til en revideret Scholarly Qualification Matrix. På mødet fortalte Signe at REEAD-principperne er blevet implementeret i matricen, hvilket har betydet, at ekstern funding har fået en række for sig selv. Herudover er der siden sidst blevet udarbejdet et udkast på en guide til bedømmelsesudvalget samt retningslinjer for prøveforelæsninger og undervisningsportfolioen. Efter det nye udkast blev præsenteret, gav institutrådet deres kommentarer med fokus på de nye elementer, hvorefter implementeringen af det nye forfremmelsesprogram blev drøftet kort. Signe takkede for institutrådets inputs, som tages med i det videre arbejde.

1. **Medarbejdernes tilstedeværelse og dets betydning for arbejds- og studiemiljøet**

Signe fortalte, at der som udgangspunkt er en forventning om, at ansatte som minimum er fysisk tilstede på instituttet tre dagen om ugen i gennemsnit for at sikre et godt arbejds- og studiemiljø. Det blev herefter drøftet, hvad man kan gøre for at sikre, at de ansatte i højere grad vælger at møde ind på instituttet. Signe vil i første omgang minde de ansatte om instituttets politik samt huske dem på at skrive hvornår de er på instituttet på vinduet ved siden af deres dør, så vi kan få en bedre fornemmelse af, hvornår folk er tilstede og arbejder hjemmefra.

1. **Evt.**

**Med venlig hilsen**
Signe Pihl-Thingvad

Institutleder

Institut for Statskundskab